b"\n_START_ARTICLE_\nRenato Corti\n_START_SECTION_\nBiografia\n_START_PARAGRAPH_\nNascut a Galbiate, a la prov\xc3\xadncia de Lecco i l'arxidi\xc3\xb2cesi de Mil\xc3\xa0, l'1 de mar\xc3\xa7 de 1936.\n_START_SECTION_\nFormaci\xc3\xb3 i ministeri sacerdotal\n_START_PARAGRAPH_\nDespr\xc3\xa9s de cursar els estudis elementals, ingress\xc3\xa0 al seminari arxidioces\xc3\xa0 de Mil\xc3\xa0._NEWLINE_El 28 de juny de 1959 va ser ordenat sacerdot a la catedral de Mil\xc3\xa0 pel cardenal Giovanni Battista Montini (el futur papa Pau VI)._NEWLINE_Despr\xc3\xa9s de l'ordenaci\xc3\xb3 exerc\xc3\xad com a vicari parroquial a l'Oratori de Caronno Pertusella entre 1959 i 1967, de director espiritual del Col\xc2\xb7legi Arquebisbal Gorla Minore entre 1967 i 1969, director espiritual del seminari arxidioces\xc3\xa0 de Saronno entre 1969 i 1977, quan es va convertir en rector del bienni teol\xc3\xb2gic del mateix seminari._NEWLINE_Al novembre de 1980 va ser nomenat vicari general per l'arquebisbe Carlo Maria Martini.\n_START_SECTION_\nMinisteri episcopal\n_START_PARAGRAPH_\nEl 30 d'abril de 1981 el Papa Joan Pau II el va nomenar bisbe auxiliar de Mil\xc3\xa0 i bisbe titular de Zallata; rebent el 6 de juny de 1981 l'ordenacio episcopal de mans de l'arquebisbe Carlo Maria Martini, coconsagrant els bisbes Libero Tresoldi i Bernardo Citterio._NEWLINE_El 19 de desembre de 1990 va ser nomenat bisbe de Novara pel Papa Joan Pau II; succeint a Aldo Del Monte, que va renunciar per raons d'edat. Es convert\xc3\xad en el 123\xc3\xa8 successor de Sant Gaudenci; prengu\xc3\xa9 possessi\xc3\xb3 de la seu el 3 de mar\xc3\xa7 de 1991._NEWLINE_El 2005 predic\xc3\xa0 els darrers exercicis espirituals a la C\xc3\xbaria Vaticana en que particip\xc3\xa0 el Papa Joan Pau II._NEWLINE_Des de l'inici de la causa de beatificaci\xc3\xb3 d'Antonio Rosmini, mostr\xc3\xa0 un profund inter\xc3\xa8s en el seu pensament, volent aprofitar el contingut en la seva activitat pastoral. El 21 de febrer de 2009, en agra\xc3\xafment pel comprom\xc3\xads de la promoci\xc3\xb3 de la ja conclosa causa de beatificaci\xc3\xb3 de Rosmini i donat el coneixement profund de la idea que el capell\xc3\xa0 de Rovereto, els pares rosminians donaren a Domodossola l'}adscripci\xc3\xb3 a l'Institut de la Caritat. _NEWLINE_\xc3\x89s una forma de lla\xc3\xa7 que Rosmini havia planejat per als laics que volien seguir tot el carisma de l'institut, sense que sigui necessari complir amb els vots de la seva pr\xc3\xb2pia congregaci\xc3\xb3. Mons Corti no \xc3\xa9s la primera consagrada a ser adscrit\xc2\xa0; davant d'ell, de fet, hi ha diversos bisbes i sacerdots._NEWLINE_El 24 de novembre de 2011 el Papa Benet XVI va acceptar la seva ren\xc3\xbancia al govern pastoral de la di\xc3\xb2cesi de Novara, per raons d'edat; sent succe\xc3\xaft per Franco Giulio Brambilla. Ara resideix a Rho, al Col\xc2\xb7legi dels Oblats de Sant Ambrosi i Sant Carles._NEWLINE_En 2015, va escriure les meditacions pel Via Crucis que presid\xc3\xad el Papa Francesc al Coliseu en la nit del Divendres Sant._NEWLINE_\xc3\x89s un predicador respectat i per aix\xc3\xb2 \xc3\xa9s reclamat en diferents regions d'It\xc3\xa0lia per predicar recessos a sacerdots i laics._NEWLINE_Tamb\xc3\xa9 va ser vicepresident de la Confer\xc3\xa8ncia Episcopal Italiana, vicepresident de la Confer\xc3\xa8ncia Episcopal del Piemont, membre de la comissi\xc3\xb3 mixta bisbes-institucions religiosos-seculars, membre de la Congregaci\xc3\xb3 per a les Esgl\xc3\xa9sies Orientals, i membre de la Congregaci\xc3\xb3 per a l'Evangelitzaci\xc3\xb3 dels Pobles._NEWLINE_Al consistori del 19 de novembre de 2016, el Papa Francesc el va crear cardenal, atorgant-li el t\xc3\xadtol de San Giovanni a Porta Latina ."